CELEX: 62022CN0029
Language: lt
Date: 2022-01-12 00:00:00
Title: Byla C-29/22 P: 2022 m. sausio 12 d. KS ir KD pateiktas apeliacinis skundas dėl 2021 m. lapkričio 10 d. Bendrojo Teismo (devintoji kolegija) priimtos nutarties byloje T-771/20, KS ir KD / Taryba ir kt.

2022 3 7   
            
            
               LT
            
            
               Europos Sąjungos oficialusis leidinys
            
            
               C 109/18
            
         
      2022 m. sausio 12 d. KS ir KD pateiktas apeliacinis skundas dėl 2021 m. lapkričio 10 d. Bendrojo Teismo (devintoji kolegija) priimtos nutarties byloje T-771/20, KS ir KD / Taryba ir kt.
      
      (Byla C-29/22 P)
      (2022/C 109/26)
      Proceso kalba: anglų
      
         Šalys
      
      
         Apeliantės: KS ir KD, atstovaujamos solisitorės J. Stojsavljevic-Savic, QC F. Randolph ir baristerio P. Koutrakos
      
         Kitos proceso šalys: Europos Sąjungos Taryba, Europos Komisija, Europos išorės veiksmų tarnyba (EIVT)
      
         Apeliančių reikalavimai
      
      Apeliantės Teisingumo Teismo prašo:
      
                  —
               
               
                  priimti apeliacinį skundą, panaikinti skundžiamą nutartį ir patenkinti Bendrajame Teisme pateiktus reikalavimus,
               
            
                  —
               
               
                  nepatenkinus šio reikalavimo, priimti apeliacinį skundą ir grąžinti bylą nagrinėti Bendrajam Teismui, kad šis priimtų galutinį sprendimą, ir
               
            
                  —
               
               
                  priteisti iš atsakovių bylinėjimosi šiame apeliaciniame procese, bylinėjimosi Bendrajame Teisme ir procedūros EULEX Žmogaus teisių peržiūros grupėje išlaidas.
               
            
         Apeliacinio skundo pagrindai ir pagrindiniai argumentai
      
      Apeliacinis skundas grindžiamas tuo, kad Bendrasis Teismas padarė teisės klaidą nuspręsdamas, kad neturi jurisdikcijos nagrinėti ieškinio, kurį apeliantės pareiškė siekdamos žalos, kurią patyrė atsakovėms pažeidus jų pagrindines žmogaus teises, atlyginimo, ir priimti dėl jo sprendimo. Apeliacinio skundo pagrindą sudaro keturios dalys.
      Pirma, Bendrasis Teismas padarė teisės klaidą plačiai aiškindamas BUSP (Europos Sąjungos bendra užsienio ir saugumo politika) išimtį, numatytą ESS 24 straipsnio 1 dalies antros pastraipos paskutiniame sakinyje ir SESV 275 straipsnio pirmoje pastraipoje.
      Antra, Bendrasis Teismas padarė teisės klaidą neteisingai taikydamas 2020 m. spalio 6 d. Sprendimą Bank Refah Kargaran / Taryba (C-134/19 P, EU:C:2020:793).
      Trečia, Bendrasis Teismas padarė teisės klaidą neteisingai taikydamas 2021 m. kovo 25 d. Sprendimą Carvalho ir kt. / Parlamentas ir Taryba (C-565/19 P, nepaskelbtas Rink., EU:C:2021:252).
      Ketvirta, Bendrasis Teismas padarė teisės klaidą neatsakydamas dėl esminių ieškinio dalių ir nepateikdamas pakankamų savo sprendimo motyvų.